**OBRAZCI**

**SKLOP A**

***Priloga 1***

***OBRAZEC VLOGE***

|  |  |
| --- | --- |
| Naziv projekta/aktivnosti (maksimalno 100 znakov s presledki): |  |
| Naziv organizacije: |  |
| Statusna oblika organizacije (društvo, ustanova, zasebni zavod): |  |
| Naslov organizacije: |  |
| Kontaktna oseba: |  |
| Telefon: |  |
| E-pošta: |  |
| Spletna stran: |  |
| Matična številka: |  |
| Davčna številka oz. ID številka za DDV: |  |
| Zavezanec za DDV (obkroži): | DA NE |
| Številka transakcijskega računa in banka: |  |
| Poslovanje z žigom (obkroži): | DA NE |

|  |  |
| --- | --- |
| ***Celotni znesek projekta/aktivnosti*** | ***EUR*** |
| ***Predlog zaprošenih sredstev pri MOL\**** | ***EUR*** |

***IZJAVA VLAGATELJA, DA SPREJEMA POGOJE RAZPISA***

***Izjavljamo****, da smo proučili razpisno dokumentacijo, in da sprejemamo vse v njej vsebovane pogoje.*

*Datum:*

*Odgovorni nosilec: Organizacija:*

*\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_*

*(podpis) (podpis in žig1)*

***\*Predlog zaprošenih sredstev za izvedbo projekta/aktivnosti ne sme presegati 75% vrednosti projekta/aktivnosti.***

***Priloga 2A***

***Izkušnje/reference na področju ozaveščanja in izvedbe dogodkov s področja podnebnih sprememb (2019 – 2023)***

*Vlagatelj navede in na kratko opiše aktivnosti, ki jih je izvedel v obdobju 2019 – 2023 in izkušnje, ki se morajo nanašati na področje ozaveščanja in izvedbe aktivnosti/dogodkov s področja ciljev doseganja ogljične nevtralnosti.*

***Priloga 3A***

***Vsebina projekta/aktivnosti, ki so potrebne za izvedbo projekta***

*V obrazcu je potrebno opisati aktivnosti, ki jih vlagatelj predvideva za izvedbo projekta. Projekti/aktivnosti morajo biti* ***podrobno razdelani****:*

*-* ***Vsebina aktivnosti****.*

*- Izvajalec vsebine.*

*- Lokacija aktivnosti.*

*- Navedba javnosti, ki bo vključena v aktivnost.*

*- Pričakovano število obiskovalcev/udeležencev/uporabnikov.*

*- Upoštevanje načel trajnostnega razvoja pri organizaciji in izvedbi dogodka. Vlagatelj navede,* ***katere od, v razpisni dokumentaciji za sklop A, navedenih zavez bo upošteval pri izvedbi dogodka.***

*Vlagatelj* ***obrazloži izvirnost predvidene aktivnosti/projekta/dogodka.***

***Priloga 4A***

***FINANČNO OVREDNOTENJE PROJEKTA/AKTIVNOSTI***

|  |  |  |
| --- | --- | --- |
|  | ***AKTIVNOST*** | ***PREDVIDENI STROŠKI*** |
|  |  | ***EUR*** |
| *1****.*** |  |  |
| *2.* |  |  |
| *3.* |  |  |
| *4****.*** |  |  |
| *5.* |  |  |
| *6.* |  |  |
| *7.* |  |  |
| *8.* |  |  |
| *9.* |  |  |
| *10.* |  |  |

***Označeno z \* sofinancira MOL***

|  |  |
| --- | --- |
| ***SKUPAJ*** | ***EUR*** |

***NAČRTOVANI PRIHODKI V LETU 2024:***

|  |  |  |
| --- | --- | --- |
|  | ***EUR*** | ***v odstotkih*** |
| *znesek in delež zaprošenih sredstev pri MOL:* |  |  |
| *drugi viri sofinanciranja projekta (delež in institucija):* |  |  |
| *1.* |  |  |
| *2.* |  |  |
| *3.* |  |  |
| *4.* |  |  |
| *5.* |  |  |

|  |
| --- |
| *Podpis odgovornega nosilca: Datum:*  *(žig1)* |

***Priloga 5A***

**MESTNA OBČINA LJUBLJANA,** Mestni trg 1, Ljubljana, ki jo zastopa župan Zoran Janković

matična številka: 5874025000

identifikacijska številka za DDV: SI67593321

(v nadaljevanju: MOL)

in

………………, ……………., ………………., ki ga zastopa………….. (navesti funkcijo in ime ter priimek osebe, pooblaščene za zastopanje)

matična številka:……….

identifikacijska številka za DDV/davčna številka:………….

(v nadaljevanju: prejemnik)

skleneta naslednjo

**POGODBO**

**O SOFINANCIRANJU PROJEKTA »……….« ZA LETO 2024**

1. **člen**

S to pogodbo bo MOL v letu 2024 sofinanciral izvedbo prejemnikovega projekta z naslovom »………………………………………………………..…….« (v nadaljevanju: projekt), ki je bil izbran s sklepom št. dok. DS 354-…… z dne ……… na podlagi Javnega razpisa za sofinanciranje projektov nevladnih organizacij in neprofitnih organizacij v MOL za leto 2024 s področja varstva okolja (Uradni list RS, št. …..; v nadaljevanju: javni razpis).

Prejemnik se zavezuje, da bo projekt izvedel v letu 2024, in sicer v skladu z opisom vsebine iz prijave na javni razpis številka dok. DS 354-……………. z dne …………., ki je kot priloga sestavni del te pogodbe in to najkasneje do 28. oktobra 2024.

Sredstva za sofinanciranje projektov nevladnih organizacij in neprofitnih organizacij v MOL za leto 2024 s področja varstva okolja so v Odloku o s proračunu MOL za leto 2024 predvidena na proračunski postavki 056008 Sofinanciranje projektov varstva okolja in ohranjanja narave- nevladne organizacije in društva.

1. **člen**

Celotna ocenjena vrednost projekta iz 1. člena te pogodbe v letu 2024 znaša …………. EUR.

MOL bo v skladu s sprejetim programom sofinanciranja projektov v letu 2024 za projekt prispeval sredstva do višine ………….... EUR (z besedo: ……………………………….… xx/100 EUR), kar predstavlja …….. % celotne ocenjene vrednosti projekta.

Sredstva po tej pogodbi se lahko črpajo le v letu 2024. MOL si pridržuje pravico do znižanja dodeljene višine sredstev za projekte v primeru, da se razpoložljiva sredstva spremenijo v postopku sprejemanja rebalansa proračuna MOL za leto 2024, kar je predmet dodatka k tej pogodbi.

V primeru, da bodo dejanski (končni) stroški izvedbe projekta nižji od ocenjene vrednosti iz prvega odstavka tega člena, se delež sofinanciranja MOL sorazmerno zniža.

1. **člen**

MOL bo sredstva za sofinanciranje projekta v dogovorjeni višini iz drugega odstavka 2. člena te pogodbe v letu 2024 nakazal na prejemnikov transakcijski račun št.: IBAN SI56 \_\_\_\_\_ \_\_\_\_\_ \_\_\_\_\_ \_\_\_ odprt pri ……………………………... (uradni naziv banke), in sicer največ 30 dni po prejemu pravilnega in argumentiranega zahtevka za izplačilo.

Pogoj za izstavitev zahtevka za izplačilo, ki ga mora prejemnik posredovati najkasneje do 16. novembra 2024, je potrjeno končno poročilo, ki mora vsebovati opis vsebine izvedenega projekta in obračun stroškov projekta z dokazili o njihovem plačilu za znesek sofinanciranja iz proračuna MOL.

Zahtevke za izplačilo je prejemnik/-ca /izvajalec (se izbere) dolžan posredovati MOL izključno v elektronski obliki  kot e-račune skladno z veljavnimi predpisi.

Zahtevke (e-račune) za izplačilo izvajalec pošlje na naslov: Mestna občina Ljubljana, Mestni trg 1, 1000 Ljubljana, za Oddelek za varstvo okolja.

Na zahtevku mora biti **obvezno navedena številka pogodbe C7560-24-xxxxxx, ki je hkrati številka referenčnega dokumenta na e-računu,** sicer se le-ta zavrne kot nepopoln.

Če zadnji dan plačilnega roka sovpada z dnem, ki je po zakonu dela prost dan, se za zadnji dan plačilnega roka šteje naslednji delavnik.

1. **člen**

Prejemnik se zavezuje, da bo z izvedbo projekta zagotovil rezultate v skladu s prijavo na javni razpis in po zaključku projekta oziroma **najkasneje do 28. oktobra 2024** predložil MOL končno poročilo, ki mora obsegati vse elemente, navedene v prijavi na javni razpis in obračun stroškov za izvedbo projekta za obdobje od pravnomočnosti sklepa o izbiri do zaključka projekta. Končno poročilo prejemnik pošlje na naslov Mestna občina Ljubljana, za Oddelek za varstvo okolja, Mestni trg 1, 1000 Ljubljana.

V primeru, da bo MOL v prejetem končnem poročilu odkril večje pomanjkljivosti ali napake, jih je prejemnik dolžan odpraviti najkasneje do 15. novembra 2024.

Prejemnik mora oddati končno poročilo v 1 (enem) izvodu v tiskani obliki in v 1 (enem) izvodu (.doc in .pdf) na elektronskem mediju (USB ključ).

Končno poročilo bo MOL objavil na svojih spletnih straneh.

Izvajalec lahko za projekt, ki je predmet te pogodbe črpa sredstva le v letu 2024, in ne sme sredstev za sofinanciranje projekta, ki se sofinancira po tej pogodbi, pridobiti še iz drugih virov (dvojno sofinanciranje).

1. **člen**

Samo dejansko nastali in plačani stroški (izdatki) v času trajanja projekta, z dokazili o plačilu, se štejejo za upravičene za sofinanciranje. V končnem poročilu se vsak dejanski nastanek stroška dokazuje s kopijamiračunov oziroma drugih knjigovodskih listin, ki vsebinsko utemeljujejo nastanek stroška in dokumenti, ki dokazujejo, da so bili stroški tudi plačani. Neupravičeni stroški projekta vedno predstavljajo breme, ki ga nosi prejemnik. Da so stroški v okviru tega projekta upravičeni:

* morajo biti povezani s predmetom razpisa in predvideni v finančni konstrukciji projekta,
* morajo biti potrebni za uspešno izvajanje projekta/aktivnosti;
* morajo biti razumni in v skladu z načeli dobrega finančnega poslovanja, zlasti glede cenovne primernosti in stroškovne učinkovitosti;
* morajo dejansko nastati;
* morajo biti prepoznavni in preverljivi;
* morajo biti podprti z izvirnimi dokazili;
* morajo biti evidentirani v skladu z ustrezno računovodsko prakso ter prijavljeni v skladu z zahtevami veljavne računovodske prakse ter v skladu s pravili davčne in socialne zakonodaje;
* da stroški, ki jih neposredno uveljavlja po tej pogodbi, niso in ne bodo sofinancirani od katerega koli drugega vira financiranja.

1. **člen**

MOL se zavezuje, da bo končno poročilo potrdil v roku 15 (petnajstih) dni od prejema, ali pa bo v tem roku prejemnika pisno obvestil o svoji zahtevi za dopolnitev oz. spremembo končnega poročila.

Če MOL sklene, da je potrebno končno poročilo dopolniti oz. spremeniti, določi prejemniku primeren rok, v katerem mora le-ta predložiti dopolnjeno ali spremenjeno končno poročilo, vendar najkasneje do 15. novembra 2024.

Če prejemnik ne predloži dopolnjenega ali spremenjenega končnega poročila v zahtevanem roku, oziroma predloži še vedno neustreznega, MOL lahko odstopi od te pogodbe.

1. **člen**

V primeru, da nastopijo okoliščine, ki utegnejo vplivati na terminsko in/ali vsebinsko in/ali finančno izvedbo projekta, mora prejemnik nemudoma pisno obrazložiti in utemeljiti svoj predlog za spremembo terminske in/ali vsebinske in/ali finančne izvedbe projekta glede na predviden terminski in/ali vsebinski in/ali finančni plan. V nasprotnem primeru prejemnik izgubi pravico do izplačila sredstev MOL. Prejemnik lahko predlaga spremembo projekta samo v obsegu in na način, ki ne pomeni bistveno drugačne terminske oziroma vsebinske oziroma finančne izvedbe projekta glede na predviden terminski in/ali vsebinski in/ali finančni plan.

MOL glede na spremenjene okoliščine oceni, ali še vztraja pri dogovorjenem obsegu sofinanciranja projekta iz te pogodbe, zmanjša delež sofinanciranja ali pa odstopi od te pogodbe.

V primeru, da MOL zmanjša delež sofinanciranja projekta, se pogodbeni stranki dogovorita o novih pogojih v obliki pisnih dodatkov k tej pogodbi.

Prav tako mora prejemnik, v primeru, da ugotovi, da končnega poročila ne bo mogel oddati v pogodbeno dogovorjenem roku, o tem 30 dni pred dogovorjenim rokom oddaje končnega poročila pisno obvestiti MOL. V nasprotnem primeru prejemnik izgubi pravico do izplačila sredstev. MOL lahko rok oddaje končnega poročila podaljša najkasneje do 10. novembra 2024, v nasprotnem primeru sofinanciranje po tej pogodbi ni več mogoče.

Spremembe se ne morejo nanašati na prenos aktivnosti ali izplačil v leto 2025.

1. **člen**

Prejemnik je dolžan uporabiti sredstva, pridobljena po tej pogodbi, izključno za namen, za katerega so mu bila dodeljena.

V primeru, da MOL naknadno ugotovi nenamensko porabo sredstev lahko od prejemnika zahteva delno ali v celoti vračilo že izplačanih sredstev po tej pogodbi.

Prejemnik se zavezuje, da bo poskrbel za varnost pri izvedbi projekta, in sicer tako svojih delavcev kot drugih udeležencev projekta. MOL ne odgovarja za morebitne zdravstvene težave prejemnikovih delavcev kot tudi drugih udeležencev projekta, ki bi nastale kot posledica oziroma v povezavi z izvedbo projekta po tej pogodbi.

1. **člen**

MOL in prejemnik se dogovorita, da sta za izvajanje te pogodbe odgovorna/-i naslednja/-i pooblaščena/-i predstavnika/-ci:

* na strani MOL:\_\_\_\_\_\_\_\_\_\_\_\_\_\_\_\_\_\_\_, e-pošta:\_\_\_\_\_\_\_\_\_\_\_\_\_\_\_\_\_\_, telefon:\_\_\_\_\_\_\_\_\_\_\_, ki je skrbnik/-ca - pogodbe,
* na strani prejemnika:\_\_\_\_\_\_\_\_\_\_\_\_\_\_\_\_\_\_\_\_, e-pošta:\_\_\_\_\_\_\_\_\_\_\_\_\_\_\_\_\_\_\_, telefon:\_\_\_\_\_\_\_\_\_\_\_\_\_\_\_\_.

V imenu MOL ima njegov pooblaščeni predstavnik/-ca pravico:

* izvajati nadzor nad izvajanjem projekta,
* izdajati soglasje k spremembam, ki ne pomenijo bistveno drugačne terminske oz. vsebinske oz. finančne izvedbe projekta,
* izvajati nadzor nad namensko porabo proračunskih sredstev MOL,
* pregledovati dokumentacijo in obračun stroškov v zvezi z izvedbo projekta,
* ugotavljati skladnost projekta s to pogodbo in z opisom vsebine iz prijave na javni razpis,
* ugotavljati smotrnost uporabe sredstev za doseganje namena in ciljev iz te pogodbe,

Prejemnik je dolžan pooblaščenemu predstavniku/-ci MOL omogočiti izvedbo nadzora in vseh preostalih aktivnosti iz prejšnjega odstavka tega člena, ki so v zvezi z izvedbo projekta, ki je predmet sofinanciranja po tej pogodbi.

1. **člen**

MOL lahko odstopi od te pogodbe tudi v naslednjih primerih:

* če mu prejemnik ne omogoči nadzora v skladu z 9. členom te pogodbe,
* če prejemnik ne predloži končnega poročila v pogodbeno dogovorjenem roku,
* če se ugotovi, da je prejemnik nenamensko uporabil prejeta sredstva ali, da jih je pridobil na podlagi neresničnih podatkov,
* če prejemnik kako drugače ne izpolnjuje svojih obveznosti iz te pogodbe.

1. **člen**

V primeru, da je pri izvedbi javnega razpisa, za izbor prejemnika po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku/-ci, zastopniku/-ci ali posredniku/-ci MOL, uslužbencu/-ki mestne uprave, funkcionarju/-ki MOL, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku/-ci, zastopniku/-ci ali posredniku/-ci MOL, uslužbencu/-ki mestne uprave, funkcionarju/-ki MOL, drugi pogodbeni stranki ali njenemu/njeni predstavniku/-ci, zastopniku/-ci, posredniku/-ci, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **člen**

Prejemnik se zavezuje, da bo v celoti in dosledno upošteval 10. člen Odloka o grbu, zastavi in imenu Mestne občine Ljubljana ter znaku Ljubljana (Uradni list RS, št. 32/12 in 128/22). Prejemnik je dolžan pri objavah in predstavitvah projekta/aktivnosti iz te pogodbe oz. pri vseh drugih oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje sofinanciral oziroma ga je sofinanciral MOL. V primeru objave simbolov sofinancerjev mora prejemnik objaviti tudi grb s pripisom Mestna občina Ljubljana.

1. **člen**

Vse spremembe in dopolnitve te pogodbe se dogovorijo v obliki pisnih dodatkov k tej pogodbi.

1. **člen**

Ta pogodba je sklenjena in začne veljati z dnem podpisa obeh pogodbenih strank.

1. **člen**

Vse morebitne spore iz te pogodbe bosta pogodbeni stranki reševali sporazumno, v primeru, da sporazumne rešitve ne bi mogli doseči, pa je za reševanje sporov pristojno sodišče v Ljubljani.

1. **člen**

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh (3) enakih izvodih, od katerih prejme MOL dva (2) izvoda, prejemnik pa en (1) izvod.

Številka: Številka pogodbe: C7560-24-xxxxxx

Številka dok. DS: 354-

Datum: Datum:

….. MESTNA OBČINA LJUBLJANA

….. župan

….. Zoran Janković